கேள்வி: குமுதா ராமன் - பொது குறித்து விரிவாக சொல்லுங்கள்.
பதில்: மலேசியப் பொதுத் தேர்தல், 2008; மலேசியப் பொதுத் தேர்தல், 2013 ஆகிய இரு தேர்தல்களில் ஜொகூர் உலு திராம் போட்டியிட்டார். மலேசியப் பொதுத் தேர்தல், 2018 தாமான் ஜொகூர் ஜெயா போட்டியிட்டார். 2008-ஆம் ஆண்டு பொதுத் தேர்தலில், அப்போதைய கிளாந்தான் மந்திரி பெசார் நிக் அப்துல் அசிஸ் நிக் மாட் அவர்களின் வாழ்த்துகளையும் ஆசீர்வாதத்தையும் பெற்று உலு திராம் தொகுதியில் போட்டியிட்டார்.
கேள்வி: குமுதா ராமன் - இசுலாமிய கட்சியில் இந்துப் பெண்மணி பற்றி தகவல் சொல்.
பதில்: மலேசிய இசுலாமிய கட்சி சட்டவிதி முறை அமைப்பின் அடிப்படையில், அந்தக் கட்சி முசுலீம்களை மட்டுமே அதன் உறுப்பினர்களாக ஏற்றுக் கொள்கிறது. இருப்பினும் மலேசிய இசுலாமிய கட்சி ஆதரவாளர்கள் மன்றம் அமைக்கப்பட்டது என்பது அந்தக் கட்சி முசுலீம் அல்லாதவர்களுக்கும் தன் வாசலைத் திறந்து விடுவதற்கான ஒரு சிறிய மறுமலர்ச்சியாக கருதப்பட்டது. குமுதா ராமன் ஓர் இந்து. மலேசிய இசுலாமிய கட்சி சார்பில் போட்டியிட்ட முதல் முசுலீம் அல்லாதவர். மலேசிய அரசியல் வரலாற்றில் அது ஒரு புதுமை நிகழ்வாக இருந்தது. இருப்பினும், மலேசிய இசுலாமிய கட்சியின் சட்ட அமைப்பு; முசுலீம் அல்லாதவர்களை அதன் கட்சியின் சார்பில் போட்டியிட அனுமதிக்கவில்லை.
கேள்வி: குமுதா ராமன் - முசுலீம் கட்சியில் புதிய அரசியல் என்பது என்ன?
பதில்: அதன் காரணமாக குமுதா ராமன், மக்கள் நீதிக் கட்சியின் (''Parti Keadilan Rakyat'') (PKR) சீட்டு (''Ticket'') மூலமாகப் போட்டியிட்டார். இந்த அனுமதி மக்கள் நீதிக் கட்சி செய்து கொள்ளப்பட்ட ஒரு சிறப்பு ஏற்பாட்டின் கீழ் கிடைக்கப் பெற்றது. அப்போது மலேசிய இசுலாமிய கட்சி; மக்கள் நீதிக் கட்சி (''Pakatan Rakyat Coalition'') ஓர் அங்கமாக இருந்தது. அந்த வகையில் குமுதா ராமன் ஒரு முசுலீம் கட்சியில் ஒரு புதிய அரசியலுக்கு வழி வகுத்துக் கொடுத்தார் என்றும் சொல்லப் படுகிறது.
கேள்வி: குமுதா ராமன் - தேர்தல் பற்றி நீங்கள் என்ன அறிந்துள்ளீர்கள்?
பதில்: மலேசியப் பொதுத் தேர்தல், 2008 குமுதாவின் முதல் தேர்தல். பி.கே.ஆர். சின்னத்தில் போட்டியிட்டார். அம்னோ வேட்பாளர் மாவ்லிசான் பூஜாங் (''Maulizan Bujang'') (BN-UMNO) என்பவரிடம் 8,178 வாக்குகள் வித்தியாசத்தில் தோல்வி கண்டார். மலேசியப் பொதுத் தேர்தல், 2018 மலேசிய இசுலாமிய கட்சி ஆதரவாளர் மன்ற மகளிர் பிரிவுத் தலைவி எனும் தகுதியில் ஜொகூர் உலு திராம் போட்டியிட்டார். 2018-ஆம் ஆண்டு பொதுத் தேர்தலில் குமுதாவுக்கு 2,605 வாக்குகள்; பாரிசான் நேசனல், மலேசிய சீனர் சங்கம் கட்சியைச் சேர்ந்த தான் செர் புக் (''Tan Cher Puk'') என்பவருக்கு 16,777 வாக்குகள்; பாக்காத்தான் ஹரப்பான் கூட்டணியின், ஜனநாயக செயல் கட்சிவைச் சேர்ந்த லியோவ் சாய் துங் (''Liow Cai Tung'') என்பவருக்கு 32,342 வாக்குகள் கிடைத்தன.
கேள்வி: குமுதா ராமன் - தனிப்பட்ட வாழ்க்கை பற்றி விளக்கவும்.
பதில்: குமுதா இராமன், 1979 மே 19-ஆம் தேதி பிறந்தவர். ஜொகூர் மாநிலத்தின் தலைநகர் ஜொகூர் பாரு புறநகர்ப் பகுதியான தாமான் ஜொகூர் ஜெயாவில் வளர்ந்தவர். ஜொகூர் ஜெயா (''Sekolah Menengah Taman Johor Jaya 1'') உயர்நிலைப்பள்ளியில் ஐந்தாம் படிவம் படித்தார். பின்னர் சுல்தான் இப்ராகிம் பெண்கள் பள்ளியில் (''Sultan Ibrahim Girls School'') ஆறாம் படிவம் படித்தார். அதன் பின்னர் இங்கிலாந்து, டைன் ஆற்றங்கரை நியூகாசில் நகரில் நார்த்தம்பிரியா பல்கலைக்கழகத்தில் (''University of Northumbria Newcastle'') சட்டம் பயின்றார். பின்னர் மலேசியாவுக்குத் திரும்பி ஒரு வங்கியில் சட்ட அதிகாரியாகப் பணியாற்றினார். சமூகப் பொது அமைப்புகளிலும் தொடர்ந்து சேவைகள் செய்து வந்தார்.
கேள்வி: குமுதா ராமன் - மகளிர் அணியின் தலைவி பற்றி விளக்கவும்.
பதில்: மலேசிய மகளிர், குடும்பம் மற்றும் சமூக மேம்பாட்டு அமைச்சு (''Ministry of Women, Family and Community Development'') சித்தி சைலா யூசோப் அவர்களின் சிறப்பு அதிகாரியாகச் சேவை செய்தவர். அத்துடன் மலேசிய இசுலாமிய கட்சியின் ஆதரவாளர் மன்ற மகளிர் அணியின் தலைவியாகவும் பொறுப்பு வகித்தார். மலேசிய இசுலாமிய கட்சியைப் பிரதிநிதித்தாலும் அனைத்து மலேசிய மக்களுக்கும் நல் சேவைகளைச் செய்து வந்தார். தமிழ், மலாய் மொழி, ஆங்கிலம் ஆகிய மூன்று மொழிகளிலும் நன்றாகச் சொற்பொழிவு ஆற்றக் கூடியவர்.
கேள்வி: குமுதா ராமன் - புத்ராஜெயா மருத்துவமனையில் தீவிர சிகிச்சை பற்றி நீங்கள் என்ன அறிந்துள்ளீர்கள்?
பதில்: 2021 சூலை மாதத் தொடக்கத்தில் அவருக்கு கோவிட்-19 பெருந்தொற்று உறுதி செய்யப்பட்டது. புத்ராஜெயா மருத்துவமனையின் (''Putrajaya Hospital'') தீவிர சிகிச்சைப் பிரிவில் அனுமதிக்கப் பட்டார். இரண்டு வாரங்கள் போராட்டத்திற்குப் பின்னர் சிகிச்சைகள் பயன் அளிக்காத நிலையில் அவர் உயிர் நீத்தார். அப்போது அவருக்கு வயது 43. குமுதா ராமன், ஓர் இசுலாமியச் சமயக் கட்சியின் ஆதரவாளராக இருந்தாலும்; அந்தக் கட்சியின் சார்பில் தேர்தலில் நின்றாலும்; அவர் மதங்களைத் தாண்டி நின்று, ஒரே மலேசியா (''One Malaysia'') எனும் மலேசியக் கொள்கையில் திடமாய்ப் பயணித்தார் என புகழப் படுகின்றார்.